Μισέλ Μαρτελί

Ο Μισέλ Μαρτελί (Michel Joseph Martelly, γενν. στις 12 Φεβρουαρίου 1961), γνωστός και με το καλλιτεχνικό του ψευδώνυμο "Sweet Micky", είναι πολιτικός από την Αϊτή, πρώην μουσικός και επιχειρηματίας. Από το Μάιο του 2011 ως τον Φεβρουάριο του 2016 υπηρέτησε ως Πρόεδρος της Αϊτής, έχοντας αναπτύξει μουσική καριέρα ως ένας από τους πιο γνωστούς μουσικούς εδώ και πάνω από μία δεκαετία.

Ως τραγουδιστής και κιμπορντίστας, ο "Sweet Micky" είναι γνωστός για το στιλ του κόμπα, που αποτελεί ένα είδος χορευτικής μουσικής της Αϊτής με κρεολικό κυρίως στίχο, όμως ο Μαρτελί έχει κάνει μείξεις αυτού του είδους με άλλα είδη. Από το 1989 ως το 2008 ο Μαρτελί ηχογράφησε δεκάδες άλμπουμε στο στούντιο και CD με ζωντανές ηχογραφήσεις. Όταν ήταν ιδιοκτήτης κλαμπ συνδέθηκε με διάφορα άτομα, ανάμεσα στα οποία και με άτομα που είχαν σχέση με το στρατό και την αστυνομία του καθεστώτος Ντιβαλιέ. Υποστήριξε το πραξικόπημα εναντίον του Ζαν Μπερτράντ Αριστίντ το 1991 και μετά την επιστροφή του τελευταίου ο μουσικός παρέμεινε εκτός Αϊτής. Το 2010 , έχοντας επιστρέψει στην ιδιαίτερη πατρίδα του, κατήλθε ως υποψήφιος για το αξίωμα του Προέδρου της Αϊτής.

Ο Μαρτελί κέρδισε τις γενικές εκλογές του 2010-11 με το κόμμα του "Repons Peyizan" (Κόμμα Απάντησης των Αγροτών), επικρατώντας της έτερης υποψηφίου Μιρλάντ Μανιγκά. Ο Μαρτελί είχε έρθει 3ος στον πρώτο γύρο των εκλογών, μέχρι που ο Ζιντ Σελεστέν (Jude Célestin) εξαναγκάστηκε σε αποχώρηση από τον επόμενο γύρο εξαιτίας καταγγελιών για νοθεία. Ο Μαρτελί ορκίστηκε πρόεδρος στις 14 Μαΐου 2011. Κατά την προεκλογική του εκστρατεία υποσχέθηκε μεταξύ άλλων την επαναφορά του στρατού της χώρας, ο οποίος είχε καταργηθεί από την προηγούμενη κυβέρνηση του Αριστίντ.

 Πρώτα χρόνια 
Γεννήθηκε στο Πορτ ο Πρενς και κατάγεται από μεσοαστική οικογένεια, γιος ενός εκτελεστικού παράγοντα της εταιρείας πετρελαιοειδών  Shell.Michael E. Miller, 9 Ιουνίου 2011, New Times Broward-Palm Beach, Michel Martelly Is Haiti's New President. But the Former Palm Beach County Resident Has a Dark Side  Από την πλευρά της μητέρας του, ο παππούς του Ογκίστ ντε Πραντέν ήταν τραγουδιστής και έγραφε άσματα διαμαρτυρίας με κωμικό ύφος εναντίον της αμερικανικής κατοχής στο νησί το 1915-34 . Μετά την ολοκλήρωση της δευτεροβάθμιας εκπαίδευσης φοίτησε στη Στρατιωτική Ακαδημία του νησιού του όμως σύμφωνα με τον ίδιο το Μαρτελί, αποπέμφθηκε μόλις κατέστησε έγκυο τη βαφτιστικιά ενός στρατηγού. Το 1984 εγκαταστάθηκε στις ΗΠΑ και εργάστηκε στην οικοδομή, ενώ παρακολούθησε για βραχύβιο χρονικό διάστημα μαθήματα στο κολέγιο του Μαϊάμι. Το  1986, έπειτα από ένα εξάμηνο σπουδών, επέστρεψε στην Αϊτή μόλις ο τότε ισόβιος πρόεδρος Ζαν Κλοντ Ντιβαλιέ, πήρε το δρόμο της εξορίας. Το 1987 ο Μαρτελί επέστρεψε στο Μαϊάμι, για να επιστρέψει στην Αϊτή το 1988.

Με την επιστροφή του στο νησί άρχισε και η μουσική του καριέρα, αρχικά ως βοηθητικού μουσικούAckerman, Elise. "His Music Rules in Haiti: Sweet Micky's provocative music moves Haitians with an infectious beat and political overtones". Miami New Times. 29-5-1997. 3-2-2011.Balmaseda, Liz. The Sweet Life of Michel Martelly Palm Beach Post archived on FindArticles.com. 2007. Retrieved 7-5-2011. Συνακόλουθα άνοιξε δικό του κλαμπ και γνωρίστηκε με άτομα φίλα προσκείμενα στους πραξικοπηματίες του 1991. Ο τότε αρχηγός της αστυνομίας του έδωσε το ψευδώνυμο "Sweet Micky", το οποίο χρησιμοποίησε στη δισκογραφία του.

Πολιτική καριέρα
Ο Μαρτελί ήταν αντίπαλος του καθεστώτος Αριστίντ και έπειτα από το πραξικόπημα του 2004, ένας φίλος του, ο Ζεράρ Λατορτί ανέλαβε την προεδρία. Την περίοδο εκείνη ο Μαρτελί ζούσε στη Φλόριντα, όμως το 2007 επέστρεψε στην Αϊτή.

Το 2010 κατήλθε ως υποψήφιος για τις γενικές εκλογές. Ήρθε 2ος αφού αμφισβήτησε το αποτέλεσμα. Στις 3 Φεβρουαρίου  2011 ανακοινώθηκε επίσημα η συμμετοχή του στον δεύτερο γύρο των προεδρικών εκλογών στις 20 Μαρτίου  2011.Waters, Maxine. Haiti's Doubtful Elections Cloud Future Recovery  Black Star News. 3-2-2011. Retrieved on 3-2-2011. Στις 4 Απριλίου 2011 ανακοινώθηκε ότι ο Μαρτελί είχε κερδίσει τις προεδρικές εκλογές, επικρατώντας της Μιρλάντ Μανιγκά με ποσοστό άνω του 60% των ψήφων.Archibald, Randal C. Popular Carnival Singer Is Elected President of Haiti in a Landslide "The New York Times". 4-4-2011. Retrieved 4-4-2011.

Προεδρία
Η ορκωμοσία του Μαρτελί στην προεδρία έγινε στις 14 Μαΐου 2011, στην πρώτη ειρηνική παράδοση προεδρίας από πρόεδρο σε μέλος της αντιπολίτευσης στην ιστορία του νησιού. Την επομένη παραιτήθηκε ο πρωθυπουργός Ζαν Μαξ Μπελρίβ, για να επιλέξει ο νέος πρόεδρος τον δικό του υποψήφιο για την πρωθυπουργία.Miami Herald, 15-5-2011 Ο Μαρτελί υποσχέθηκε μεταρρυθμίσεις στην αναδόμηση που ακολούθησε το μεγάλο σεισμό στο νησί.http://www.miamiherald.com/2011/07/21/2325320/martelly-to-reform-haiti-reconstruction.html

Τον Αύγουστο του 2011 ο νέος πρόεδρος ανακοίνωσε ένα σχέδιο για την επαναφορά του στρατού, στο οποίο αντέδρασαν οι οργανώσεις για τα ανθρώπινα δικαιώματα. Οι οργανώσεις τόνισαν ότι θα επέστρεφε ο στρατός του οποίου πολλά μέλη διέπραξαν κτηνωδίες κατά το παρελθόν.

Το Σεπτέμβριο του 2011 ο Μαρτελί ίδρυσε μια συμβουλευτική επιτροπή με μέλη τραπεζίτες και πολιτικούς, συμπεριλαμβανομένου του Αμερικανού πρώην προέδρου, Μπιλ Κλίντον. Στόχος της επιτροπής ήταν η ανόρθωση της οικονομίας της Αϊτής.http://finance.yahoo.com/news/Haiti-pres-Clinton-form-board-apf-2417127420.html?x=0&.v=2

Ο πρωθυπουργός Γκάρι Κονίλ παραιτήθηκε το Φεβρουάριο του 2012, έπειτα από πεντάμηνη παραμονή στο αξίωμα και αντικαταστάθηκε το Μάιο από τον υπουργό Εξωτερικών Λοράν Λαμότ.

Την περίοδο Μαρτίου-Απριλίου 2012 ο Μαρτελί κατηγορήθηκε για διαφθορά πριν και μετά τις εκλογές του 2010 και ότι δέχτηκε το ποσό των 2,6 εκατ. δολαρίων ΗΠΑ σε μίζες για να εξασφαλίσει ότι μια κατασκευαστική εταιρεία της Δομινικανής Δημοκρατίας θα συνεχίζει να λαμβάνει εργολαβίες επί της προεδρίας του. Ο Μαρτελί απέρριψε τις κατηγορίες.Ezra Fieser, TIME, 14-4-2012, A Year Under Martelly: Corruption Controversy Sidetracks Haiti's Effort to Rebuild 

Ο Μαρτελί μεταφέρθηκε αεροπορικώς στις ΗΠΑ τον Απρίλιο του 2012 για θεραπεία. Αργότερα διαγνώστηκε ότι είχε υποστεί πνευμονική εμβολή.Jaqueline Charles, Miami Herald, 25-4-2012, Haiti president says he came close to death Η ασθένειά του αποδόθηκε στην ακινησία του βραχίονα που επιτάχθηκε εξαιτίας προηγούμενης εγχείρισης στον ώμο.Jaqueline Charles, Miami Herald, 17-4-2012, As Haitian President Martelly recuperates in Miami, armed ex-soldiers stormed parliament grounds

Στις 13 Ιανουαρίου 2015 το κοινοβούλιο διαλύθηκε καθώς τερματίστηκε η θητεία των μελών του. Στις 17 Ιανουαρίου 2015 χιλιάδες διαδηλωτών απαίτησαν την παραίτηση του προέδρου. Ο Μαρτελί κάλεσε σε αυτοσυγκράτηση και ανακοίνωσε ότι είχε συμφωνήσει με την αντιπολίτευση για σχηματισμό κυβέρνησης εντός 48 ωρών.BBC Haiti: New calls for Martelly to resign as deal is announced Ανακοινώθηκαν νέες ημερομηνίες για τη διεξαγωγή προεδρικών και βουλευτικών εκλογών.

Οι πρώτες εκλογές επί Μαρτελί έγιναν επεισοδιακά στις 9 Αυγούστου 2015 και ήταν για τη βουλή και για γερουσία.
Στις 25 Οκτωβρίου 2015 διεξήχθη ο 2ος γύρος των βουλευτικών εκλογών και επίσης τοπικές εκλογές.Haiti sets date for long overdue elections BBC News, 13-3-2015 Ο τελικός γύρος των προεδρικών εκλοογών έγινε στις 27 Δεκεμβρίου και σύμφωνα με τα πρώτα αποτελέσματα νικητής ήταν ο Ζοβενέλ Μοΐζ.
Ο ηττημένος υποψήφιος, Ζιντ Σελεστέν, δεν αναγνώρισε τα αποτελέσματα και ξέσπασαν πάλι βίαια επεισόδια στη χώρα. Οι εκλογές τόσο του Οκτωβρίου όσο και του Δεκεμβρίου ακυρώθηκαν. Ορίστηκε η διεξαγωγή νέων προεδρικών εκλογών στις 24 Απριλίου 2016.Αϊτή: Παραιτήθηκε ο Πρόεδρος Michel Martelly - Στις 24 Απριλίου θα εκλεγεί ο διάδοχός του, bankingnews.gr,  8-2-2016.

Ο Μαρτελί παραιτήθηκε από πρόεδρος στις 7 Φεβρουαρίου 2016 και ανέλαβε μεταβατική κυβέρνηση.Αϊτή: Παραιτήθηκε ο Μαρτελί- Αναλαμβάνει μεταβατική κυβέρνηση

Τον Αύγουστο του 2024, το Υπουργείο Οικονομικών των ΗΠΑ επέβαλε κυρώσεις στον Michel Joseph Martelly για φερόμενη χρήση της επιρροής του για να διευκολύνει τη διακίνηση ναρκωτικών στη χώρα και τις Ηνωμένες Πολιτείες.[https://www.aljazeera.com/news/2024/8/20/us-sanctions-former-haitian-president-over-alleged-drug-trafficking 
Οι αμερικανικές κυρώσεις εκπαιδεύουν τον πρόεδρο της Αϊτής για φερόμενη διακίνηση ναρκωτικών - Aljazeera]

Δισκογραφία
ΤίτλοςΈτος κυκλοφορίαςΤύποςΕταιρείαΜε το όνομαWoule Woule1989Studio Geronimo Michel MartellyAnba Rad La1990StudioAP Michel MartellyThe Sweetest1992StudioJosyMichel MartellyMin Koze-A1993StudioJosyMichel MartellyI Don't Care1994StudioJosyMichel MartellyPa Manyen1995StudioJosyMichel MartellyTout Cé Mately1996StudioDéclicMichel MartellyAloufa1997StudioAntillesMichel MartellyBest of Sweet Micky1997CompilationDéclicSweet Micky100.000 Volts1998StudioMini RecordsMichel MartellyAn Bolewo 1998LiveAnsonSweet MickyDènye Okazyon1999Studio Geronimo Michel MartellyJojo Ban'm Nouvel Micky 1999LiveExitMichel Martelly100% KaKa 1999LiveMad DogSweet MickyMichel Martelly Live2000LiveCréonSweet MickySiSiSi2001Studio CréonMichel MartellyLive au café des arts: Vol. 2 2001LiveGeronimoSweet Micky200% KaKa 2001Studio/LiveMad DogSweet MickyRale Kow La ????LiveGeronimoSweet Micky400% KaKa 2002LiveMad DogSweet MickyLive at best western2002LiveGeronimoSweet MickyBest of Michel Martelly2002CompilationCréonMichel MartellyTotot2003StudioADSweet MickyMicky Chez Lui (Micky Bolero 2)2003ExitSweet MickySweet Micky Live2003LiveGeronimoSweet MickyNew Repertoire 2004LiveExitSweet MickyBabaille Micky Mix2004ExitSweet MickyGNB2005StudioD-FactoSweet MickySweet Micky with Robert Martino: Live Vol. 12005LiveTouche DouceSweet MickySweet Micky with Robert Martino: Live Vol. 12005LiveTouche DouceSweet MickyMicky ap Trip 2005LiveExitSweet MickySweet Micky & Djakout: Live 20062006LiveFeelingSweet MickyJojo Ban'm Nouvel Micky2006LiveExitMichel MartellySweet Micky vs Dega2007LiveArnold Sweet MickyLive in Miami (Ouvè Kôw)2007LiveAcoustique Sweet MickyBlazin' Live2007LiveExitSweet MickyBandi Légal2008StudioAntillesSweet MickyMicky & Sons2008AntillesSweet MickyVin' Pran Kompa 2008StudioPatrickSweet MickyKompa Prezidantiyèl  2010LiveSweet MickySweet MickyPrézidan Éspwa Vote #8 2011StudioArnoldZic Sweet Micky

Παραπομπές

Εξωτερικοί σύνδεσμοι

Επίσημη ιστοσελίδα της Προεδρίας της Δημοκρατίας

Κατηγορία:Πρόεδροι της Αϊτής